Locurile unde românii nu se vaccinează, iar statul și campania lui de vaccinare sunt inutile: "A murit şi ne-am speriat".
Comuna Negoi din Dolj are 2.415 de locuitori. Doar 53 de persoane sunt vaccinate, din 2.415 locuitori. Medicii de familie din Negoi nu vaccinează pentru că nu sunt cereri. Localnicii nu se tem de Covid și nu vor să audă de vaccin.
ȘTIU ți-a promis ieri povestea din "Cealaltă Românie". Locurile unde românii nu se vaccinează, iar statul și campania lui de vaccinare sunt inutile.Comuna Negoi din Dolj are 2.415 de locuitori – din care s-au vaccinat doar 53 de persoane. Procentul e uluitor – 2.19 la sută.Localnicii nu se tem de Covid, nu vor sa audă de vaccin și își trăiesc viața – abandonați de autorități. Medicii de familie din localitate nu vaccinează pentru că nu sunt cereri, iar oamenii ar trebui să meargă 20-30 de kilometri până în localităţile cu centre de vaccinare. Săptămâna asta trebuie să vină echipa mobilă de vaccinare și în Negoi – însă din 2.400 de oameni, doar 60 au cerut să se vaccineze. Nici primarul n-a reușit să-i convinga."Am auzit că vin, acuma, marţi, să vaccineze aici, dar noi nu ne vaccinăm. Nu cred că se vaccinează careva", spune o tânără din Negoi."Boala ne-am învăţat cu ea, dar de vaccin…Am văzut şi noi pe la televizor că s-a vaccinat şi că i-a fost rău, şi că a murit şi ne-am speriat", spune o pensionară.Lidia Zavelea, primarul comunei Negoi: "Nu pot să-i forţezi într-un fel. Le explici, le spun, uite, eu m-am vaccinat şi n-am păţit nimic. M-am vaccinat. Mai mult de atâta n-ai ce să le spui să-i conving".